
Da li je zabranjeno spavanje na neograđenom natkrovlju ?


* 
* 
* 
* 
* 
* 
* 

 
Da li je zabranjeno spavanje na neograđenom natkrovlju ?

Džabir, radijallahu anhu, rekao je: “Božiji ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio je da čovjek spava na krovnoj terasi koja nije ograđena. ”


Ali b. Šejban, radijallahu anhu, prenosi da je Vjerovjesnik, sallallahu alejhi ve sellem, rekao: “Nije pod Allahovom zaštitom onaj ko namjerno zaspi na krovnoj terasi koja nije ograđena. ”


Jedan ***[ashab](https://pitajucene.com/search/ashab/questions/ "Pretraži pitanja o ashabima")*** pripovijeda da je Resulullah, sallallahu alejhi ve sellem, rekao: “Nije pod Allahovim okriljem onaj ko zaspi na neograđenj krovnoj terasi pa padne i umre. Nije pod Allahovim okriljem onaj ko isplovi kada je more nemirno pa se utopi. ”  Slične hadise prenose Ibn Abbas i Ebu Ejjub, radijallahu anhum.


Propisi u vezi s poglavljem :


Prvo, zabranjeno je spavati na neograđenoj krovnoj terasi, Jer se spavač može prevrnuti u snu i poginuti ili pak snen zakoračiti na pogrešnu stranu i pasti.


Drugo, ko zaspi na krovnoj terasi koja nije ograđena lišen je Allahovog obećanja da će ga čuvati i štititi; a ako padne s terase i umre, uludo je izgubio život jer nije poduzeo potrebne mjere opreza da se zaštiti od nesreće.


Treće, navedeni hadisi uče nas da je prihvatanje uzročnoposljedične veze obaveza i šta je zapravo oslanjanja na Allaha. Onaj ko ne prihvata uzročno-posljedičnu vezu, taj je lakomislen i ne oslanja se na Allaha.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


